Високи комесаријат Уједињених нација за избеглице

Високи комесаријат Организације уједињених нација за избеглице (енгл. United Nations High Commissioner for Refugees, UNHCR), такође познат као Агенција за избеглице Организације уједињених нација (енгл. United Nations Refugee Agency, UN Refugee Agency), јесте основан 1950. године у Женеви од стране Генералне скупштине Организације уједињених нација с циљем обезбеђивања међународне заштите и помоћи избеглицама. Примарни циљ је заштита права избеглица и њихова свакодневна добробит, што се постиже обезбеђивањем права на избеглички статус, добровољни повратак, локалну интеграцију или трајно насељење у некој трећој земљи. Своје активности спроводи у сарадњи са владама земаља чланица широм света. UNHCR је данас једна од кључних светских хуманитарних агенција. Њено особље броји више од 5.000 оних који пружају помоћ броју од 19,8 милиона људи у више од 120 земаља. Током више од пола века свога рада, ова агенција је помогла најмање 50 милиона људи, што јој је донело две Нобелове награде за мир — 1954. и 1981. године. Високи представник UNHCR-а од 2016. године је Филипо Гранди. Мандат Организација UNHCR је основана 14. децембра 1950. године као наследник раније Управе Уједињених нација за помоћ и рехабилитацију. Агенција има мандат да води и координира међународне активности на заштити избеглица и да решава проблеме избеглица широм света. Њена основна сврха је да заштити права и добробит избеглица. Труди се да осигура да свако може да оствари право да затражи азил и нађе безбедно уточиште у другој држави, уз могућност да се врати кући добровољно, интегрише у локалној средини или да се пресели у трећу земљу. UNHCR-ов мандат је постепено проширен на заштиту и пружање хуманитарне помоћи особама које описује као друга лица „од интереса“, што укључује и интерно расељена лица која се уклапају у правну дефиницију избеглица из Конвенције Уједињених нација о статусу избеглица из 1951 и Протокола из 1967, Конвенције Организација афричког јединства из 1969, или неког другог уговора, ако су напустили своју постојбину, али су тренутно и даље у својој земљи порекла. UNHCR тренутно има велике мисије у Либану, Јужном Судану, Чаду / Дарфуру, Демократској Републици Конго, Ираку, Авганистану, као и у Кенији у којој учествује у помоћи и пружању услуга интерно расељеним лицима и избеглицама. Лица од интереса за UNHCR Почев од 1. јануара 2007, UNHCR је пријавио укупно 21 018 589 особа које потпадају у оквире њиховог мандата. 7.979.251 у Азији, од чега је: 2.580.638 на Блиском истоку 2.974.315 у југоисточној Азији 218.584 у средњој Азији 1.304.189 у јужној Азији 901.525 у источној Азији и Пацифику 4.740.392 у Европи, од чега је: 1.617.214 у источној Европи 708.132 у југоисточној Европи 616.132 у средњој Европи и балтичким државама 1.798.914 у западној Европи 5.069.123 у Африци, од чега је: 1.359.175 у централној Африци и регији Великих језера 2.105.314 у источној Африци 1.031.030 у западној Африци 434.427 у региону јужне Африке 139.177 у северној Африци 3.229.822 у Америци, од чега је: 717.545 у Северној Америци и на Карибима 2.512.277 у Јужној Америци Високи комесари UNHCR-a Фридтјоф Хансен Норвешка, (1922—1927) као високи комесар Друштва народа Герт Јан ван Хеувен Гедхарт Холандија, (1951—1956) Феликс Шнајдер Швајцарска, (1956—1960) Принц Садрудин Ага Кан Иран, (1965—1978) Пол Хартинг Данска, (1978—1985) Жан Пјер Хоке Швајцарска, (1986—1989) Торвалд Столтенберг Норвешка, (јануар—новембар 1990) Садако Огата Јапан, (1990—2001) Руд Луберс Холандија, (2001—2005) Венди Чемберлен САД, (фебруар—јун 2005) Антонио Гутерес Португалија, (2005—2015) Филипо Гранди Италија, (2016—данас) Амбасадори добре воље UNHCR-a UNHCR је такође представљен бројним амбасадорима добре воље UNHCR-а, а амбасадори су тренутно: Барбара Хендрикс, Адел Имам, Анђелина Жоли, Ђорђо Армани, Борис Трајанов, Џулиен Клерк, Џорџ Даларас, Освалдо Лапорт, Халед Хосеини, Хесус Васкез и Муазиз Ерзои. Неки од бивших амбасадора добре воље UNHCR-а били су: Ричард Бартон, Џејмс Мејсон, Софија Лорен, Назиа Хасан, Ђорђе Балашевић. Види још Организација уједињених нација Референце Спољашње везе Званични веб-сајт UNHCR-ов документ о СЦГ: Serbia and Montenegro - Development Through Local Integration